Parow | Tygerberg Stories
All posts in Parow
Parow se Groot Gruis Gat teen Tygerbergheuwels
Parow se Groot Gruis Gat teen Tygerbergheuwels is ‘n “skending van die natuur”
Die reuse-gruisgat teen Tygerbergheuwels (net bo Lovers Lane en die N1) wat hier op Die Tygerberg boek se voorblad verskyn, is met honderde bloekombome toegeplant.
1955 – Gruisgat ontstig Tygerbergers
Die gruisgat teen Tygerbergheuwels word deur vooraanstaande Tygerbergse belastingbetalers beskryf as ‘n “skending van die natuur” en ‘n “onooglike wond”. Hulle dring aan dat hierdie aakligheid so gou as moontlik verwyder moet word. (Die Burger, 18 Oktober 1955)
1957 – Ons sal tot by die hoogste owerhede gaan
Die belastingbetalers van die Tygerberg voel die Tygerberg-gruisgat kan niks goeds vir hul gemeenskap inhou nie.
Die gat word gebruik vir gruisontginning en is ‘n ontsiering van die omgewing en die natuur.
Die burgemeester van Goodwood is gekant teen die sluiting van die gat. Die gruisgat-maatskappy soek £110 000-vergoeding voordat hulle die gat sal sluit. Belastinggelde sal dus nou verhoog moet word om hiervoor te betaal.
Is dit werklik die moeite werd om ons gat toe te maak?
(Die Burger, 26 Februarie 1957)
Parow – Sanlam-sentrum
1972 -Die Sanlam-sentrum in Parow open sy deure
So het dit eergister gelyk in die binnehof van Sanlansentrum, die nuwe inkopieparadys in Parow, kort nadat dit deur die burgemeester van Parow geopen is. Die winkelsentrum het ‘n ongelooflike 55 winkels. Sedert die opening het sowat 40 000 mense al deur die sentrum se deure gestap.
(Die Burger, 28 Oktober 1972)
1975 – Inkopiemalligheid toe kopers begin stormloop
Dit was inkopiemalligheid toe twee groot winkels in Parow en Claremont gisteroggend vrieskaste teen R50 en seunsbroeke teen net 50c verkoop het.
‘n Massiewe massa mal inkopiegangers het gisteroggend by twee takke van ‘n bekende winkel se winteruitverkoping amok gemaak. In Parow het vele reeds sedert eergisteraand voor die winkel tougestaan. Die winkel se groot vensters het gisteroggend byna gebreek onder die druk van sowat 600 mense wat net wou in om hul swaarverdiende salarisse te spandeer. Die personeel het grootoog die minute afgetel voordat hulle die deure uiteindelik oopgemaak het.
Parow-rolskaatsbaan sorg vir wêreldrekord
etienne rossouw Parow 1 Comment
Tygerberg se rolskaatsbaan in Parow is gebruik om ‘n wêreldrekordpoging aan te durf om te sien wie die langste sonder ophou kan rolskaats. Die vorige wêreldtyd-rekord in hierdie sport was 97 ure en ‘n groep van 96 geesdriftige deelnemers het Maandagoggend vroeg die baan betree in hul poging om die wêreldrekord te oortref in dié marathon-kompetisie.
Ná 83 uur was die twee voorlopers in die marathon ‘n huisvrou van Parow en ‘n 22-jarige grofsmid van Heathfield.
Die rolskaatsmarathon was vol drama en opwinding, soos verwag kan word van ‘n skaatskompetisie wat vir vier dae en vier nagte aanhou.
Sommige deelnemers het selfs op hul skaatse aan die slaap geraak, sommer so terwyl hul aan’t skaats was, terwyl ander skaatsers eenvoudig inmekaar gestort het weens uitputting, of handdoek moes ingooi. Party rolstaatsers het selfs naaldwerk gedoen om hulle uit die slaap te hou.
Parow – Interessante gebeurtenisse vanaf 1657
1657 Eerste blankes trek deur die gebied waar Parow vandag is.
1865 Skeepskaptein Parow, stigter van Parow, se skip vergaan in Tafelbaai.
1886 Kaptein Parow bekom plase waarop Parow gevestig word.
1903 Kaptein Parow lê hoeksteen van eerste skool – tans Parow Laerskool.
Dorpsbestuur van Glen Lily, Fairfield en Parow kom tot stand.
1904 Planne vir eerste hotelle goedgekeur: Parow Hotel en Central Hotel.
(Parow Hotel gesloop in 1974.)
1905 Die eerste kerkgebou, naamlik dié van die N.G. Kerk, in Sarel Cilliersstraat opgerig.
1907 Eerste bakkery.
1910 Parow se eerste verkeersoortreder word R1,00 elk op twee aanklagte beboet.
1914 Eerste apteker in Parow.
1915 350 geboue al in Parow se dorpsgebied.
1917 Dr. D.F. Malan lê hoeksteen van die Nasionale Saal.
1918 Groot Griep eis baie lewens in Parow. Die Nasionale Saal enigste plek waar lyke
gehou kon word.
1921 Eerste fabriek (Plywoods) begin met produksie.
1925 Eerste kraanwater beskikbaar.
1928 Elektriese kragskema goedgekeur – 80 verbruikers en 25 straatligte.
1930 Eerste sypaadjies in Voortrekkerweg, van beton.
1939 Parow word munisipaliteit.
1949 Begin met konstruksie van rioolskema.
1951 Parow-Noord-swembad word voltooi. (Die eerste munisipale swembad in die Tygerberg).
1952 Kaapstad is 300 jaar oud. Parow neem deel aan die reusagtige Van Riebeeckfees in die Kaap.
1955 Eerste dorpswapen aangekondig.
Eerste ampsmotor, met die registrasienommer CY 1, vir die burgemeester gekoop.
Burgersentrum deur dr. D.F. Malan geopen.
Op 25 Oktober word eerste erwe in Parow-Noord verkoop.
1958 Op 31 Januarie word Parow ingevolge die Wet op Groepsgebiede geproklameer.
1961 Parow se eerste behuisingskema vir kleurlinge – 329 huise.
1962 Parow kruis die N1 nasionale pad vir die eerste keer met beoogde ontwikkeling.
Bouwerk begin aan die Tygerberg-hospitaal, toe een van die grootste hospitale in die wêreld.
1968 Munisipaliteit kry sy eerste rekenaars.
1974 Tiervlei se naam verander na Parowvallei.
1978 Kanalisering van Elsieskraalrivier deur Parow voltooi 43 jaar nadat eerste onderhandeling begin is. Uiteindelik, geen meer oorstromings nie!
2003 Parow raak 100 jaar oud.
Parow Interessante Berigte vanaf 1958
1958 – The League of Health and Beauty
Barbara Keys with the gorgeous girls from her League of Health and Beauty at the opening of the League’s new branch in Parow last night.
(Cape Argus, 10 April 1958)